**Pielikums Nr.1**

Latvijas Biozinātņu un tehnoloģiju universitātes aģentūras

“Latvijas Biozinātņu un tehnoloģiju universitātes Malnavas koledža”

Nedzīvojamās telpas vai tās daļas nomas tiesību izsoles

Id.Nr. **LBTUMK-2024/02TN1**

Nolikumam

Nedzīvojamo telpu nomas

###### LĪGUMS Nr. LBTUMK-2024/02TN1

Malnava, Malnavas pag., Ludzas nov. \*2024.gada \_\_\_.\_\_\_\_\_\_\_\_\_

\*\* *Dokumenta datums ir pēdējā pievienotā*

*drošā elektroniskā paraksta*

*un laika zīmoga datums*

Iznomātājs **Latvijas Biozinātņu un tehnoloģiju universitātes aģentūra “Latvijas Biozinātņu un tehnoloģiju universitātes Malnavas koledža”**, Reģ. Nr. 90000019505, juridiskā adrese: Kļavu iela 17, Malnava, Malnavas pag., Ludzas nov., LV-5750, tās direktores Sandras Ežmales personā, kura rīkojas saskaņā ar Nolikumu, no vienas puses, un

Nomnieks

(juridiskās personas nosaukums, reģistrācijas nr.)

(juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses, (Iznomātājs un Nomnieks kopā saukti – Puses), noslēdz šo līgumu (turpmāk – līgums) par turpmāko:

###### Līguma priekšmets

* 1. Iznomātājs nodod, bet Nomnieks pieņem nomas lietošanā Telpas par Līguma 4.1. punktā noteikto maksu:
		1. **Telpas ēkā Muižas ielā 4, (būves kadastra apzīmējums 6868 009 0550 002) ar kopējo platību 81,30 (astoņdesmit viens komats trīsdesmit) m2  (turpmāk – Telpa);**
		2. Ēkas kadastrālās uzmērīšanas lietas stāva plāns ir līguma neatņemama sastāvdaļa (pielikums Nr. 1).
	2. Līguma 1.1.1. apakšpunktā minētās ēkas kadastrālā vērtība uz 2024.gada 1.janvāri ir EUR 45 411,00 (četrdesmit pieci tūkstoši četri simti vienpadsmit euro un 00 centi).
	3. Līguma 1.1.1. apakšpunktā minētā ēka ierakstīta Rēzeknes tiesas zemesgrāmatu nodaļas Malnavas pagasta zemesgrāmatas nodalījumā Nr.430. Uz nekustamo īpašumu nostiprinātas īpašuma tiesības uz Latvijas Biozinātņu un tehnoloģiju universitātes vārda.
	4. Iznomāto Telpu stāvoklis dabā Nomniekam ir uzrādīts un zināms.
	5. Telpas tiek nodotas ar nodošanas - pieņemšanas aktu, kuru Puses paraksta 7 (septiņu) darba dienu laikā no Līguma spēkā stāšanās dienas, aktu paraksta no Iznomātāju puses -direktore Sandra Ežmale un no Nomnieku puses \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Nodošanas - pieņemšanas akts ir šī līguma neatņemama sastāvdaļa (pielikums Nr. 2). Ja Nomnieks nav veicis 5.1. punktā noteikto maksājumu Iznomātājs ir tiesīgs neparakstīt Telpu nodošanas un pieņemšanas aktu.
	6. Nomniekam ir tiesības brīvi iekļūt Telpās un/vai izvietot tajās savu īpašumu vienīgi pēc tam, kad tiek parakstīts Telpu nodošanas un pieņemšanas akts.
1. **Izmantošanas mērķis**
	1. Telpas iznomātas sabiedriskās ēdināšanas, kurai ir ierobežota publiska pieejamība, vajadzībām.
2. **Līguma darbības termiņš**
	1. Līgums stājas spēkā ar \_\_\_\_\_\_\_\_\_\_\_\_\_\_\_\_\_\_ un ir spēkā \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ieskaitot.
	2. Pusēm rakstveidā vienojoties, līguma darbības termiņš var tikt pagarināts uz laiku, kas nepārsniedz normatīvajos aktos noteikto termiņu.
3. **Nomas maksājumi un norēķinu kārtība**
	1. **Nomnieks maksā Iznomātājam nomas maksu par telpām ar kopējo platību 81,30 m2 (astoņdesmit viens komats trīsdesmit kvadrātmetri) – EUR \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_) (bez PVN) par 1m² platības, mēnesī (bez PVN) EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas gadā (bez PVN) sastāda EUR \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_ un \_\_\_\_ centi).**
	2. Pievienotās vērtības nodokļa maksājumus (PVN) Nomnieks veic papildus un vienlaicīgi ar nomas maksas samaksu.
	3. Rēķinu par Telpu nomas maksu par kārtējo kalendāro mēnesi Iznomātājs iesniedz Nomniekam, līdz katra mēneša 20. datumam. Nomnieks apmaksā saņemto rēķinu līdz pēdējai kārtējā kalendārā mēneša darba dienai (ieskaitot), ieskaitot naudu Iznomātāja norādītājā bankas kontā. Iznomātāja bankas konts norādīts Līguma 11. nodaļā. Maksājums uzskatāms par samaksātu dienā, kad Nomnieks veicis bankas pārskaitījumu uz Iznomātāja bankas kontu.
	4. Nomnieks apņemas papildus nomas maksai maksāt Iznomātājam par komunālajiem pakalpojumiem (par auksto ūdeni, kanalizāciju, elektroenerģiju un atkritumu izvešanu) saskaņā ar Iznomātāja iekšējiem normatīvajiem aktiem. Iznomātājs 30 dienas pirms tarifu spēkā stāšanās dienas rakstiski informē Nomnieku.
	5. Norēķini par komunālajiem pakalpojumiem notiek saskaņā ar skaitītāju rādītājiem un noteikto tarifu.
	6. Skaitītāju pārbaudi un verifikāciju, kā arī bojājumu novēršanu Nomnieks veic par saviem līdzekļiem. Pēc skaitītāju uzstādīšanas tā pieņemšanai un noblombēšanai informēt Iznomātāja saimniecības daļas vadītāju.
	7. Ja Nomnieks ir noslēdzis līgumu ar citu iestādi par atkritumu izvešanu, līguma kopiju iesniedz Iznomātāja grāmatvedībā.
	8. Ja notiek komunālo pakalpojumu pārtraukumi avāriju, dabas katastrofu vai citu iemeslu dēļ, un Nomnieks maksājumus par komunālajiem pakalpojumiem veicis avansa veidā, tad, Iznomātāja pienākums ir par šo laika posmu veikt attiecīgu pārrēķinu;
	9. Rēķinu par Līguma ~~4.4.~~ punktā minētajiem pakalpojumiem Iznomātājs sagatavo līdz katra mēneša 20. datumam par iepriekšējo kalendāro mēnesi.
	10. Nomnieks komunālo pakalpojumu rēķinu apmaksā līdz pēdējai kārtējā kalendārā mēneša darba dienai (ieskaitot), ieskaitot naudu Iznomātāja norādītājā bankas kontā. Iznomātāja bankas konts norādīts Līguma 11. nodaļā. Maksājums uzskatāms par samaksātu dienā, kad Nomnieks veicis bankas pārskaitījumu uz Iznomātāja bankas kontu.
	11. Nomas maksas un komunālo pakalpojumu rēķinu Iznomātājs sagatavo elektroniski un nosūta PDF formātā parakstītu ar drošu elektronisko parakstu uz Nomnieka norādītu e-pasta adresi. Ja rēķins sagatavots elektroniski, bet nav parakstīts ar drošu elektronisko parakstu, tad Puses vienojās, ka tas ir derīgs bez paraksta, ja tas satur turpmāk norādītu frāzi: *„Šis rēķins ir sagatavots elektroniski un derīgs bez paraksta”.*
	12. Ja Nomnieks līgumā noteiktajā termiņā nesamaksā Iznomātājam nomas maksu un citus līgumā paredzētos maksājumus, tad Nomnieks maksā nokavējuma naudu 0,1 % (nulle komats viena procenta) apmērā, par katru nokavēto dienu, bet ne vairāk kā 10% no kopējās kavējuma summas.
	13. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 % (desmit procentus). Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
		3. reizi divos gados nākamajam nomas periodam, ja mainījušies iznomātās ēkas plānotie pārvaldīšanas izdevumi, un aprēķinātā nomas maksas izmaiņu starpība ir vismaz 2 % (divi procenti).
	14. Nekustamā īpašuma nodoklis ir iekļauts nomas maksā.
4. **Drošības nauda**
	1. 5 (piecu) darba dienu laikā no līguma spēkā stāšanās dienas, bet ne vēlāk kā līdz līguma 1.5. punktā minēto Telpu nodošanas un pieņemšanas akta parakstīšanas dienai, Nomnieks iemaksā Iznomātāja kontā drošības naudu 2 (divi) mēnešu nomas maksas (bez PVN) apmērā. Nepieciešamības gadījumā vai līguma termiņam beidzoties, informējot Nomnieku, šī nauda var tikt izmantota zaudējumu, nokavēto maksājumu un līgumsoda atlīdzināšanai (pilnā vai daļējā apmērā), ja zaudējumi radušies Nomnieka vainas vai/un viņa rupjas neuzmanības dēļ.
	2. Ja Līguma 1.5. punktā minētās Telpu nodošanas un pieņemšanas akts netiek parakstīts Nomnieka vainas dēļ, iemaksātā drošības nauda tiek uzskatīta kā Nomnieka samaksātais līgumsods par savu saistību nepildīšanu un tā paliek Iznomātāja rīcībā.
	3. Nomniekam pēc Iznomātāja prasības 10 (desmit) dienu laikā jāpapildina drošības naudas summa līdz sākotnējam apmēram, ja Iznomātājs drošības naudu daļēji vai pilnīgi izlietojis saskaņā ar šī līguma noteikumiem.
	4. Beidzoties nomas attiecībām un pēc Telpu nodošanas un pieņemšanas akta abpusējas parakstīšanas un pie nosacījuma, ka Nomniekam ir pienācīgi izpildījis savas līgumā noteiktās saistības, Iznomātājs atmaksā Nomniekam drošības naudu.
5. **Iznomātāja tiesības un pienākumi**
	1. Iznomātāja tiesības:
		1. kontrolēt šī līguma izpildi un veikt iznomāto Telpu apskati;
		2. kontrolēt, kā Nomnieks izmanto un uztur kārtībā nomātās Telpas. Ārkārtēju apstākļu gadījumā (ugunsgrēks, eksplozija, appludināšanas un citu no Pušu gribas neatkarīgu apstākļu gadījumā) Iznomātājam ir tiesības iekļūt Telpās bez iepriekšējas Nomnieka brīdināšanas par to. Šādā gadījumā Iznomātāja pienākums ir nekavējoties informēt Nomnieku, par to paziņojot no Nomnieka puses līguma 7.2.10. punktā norādītajai atbildīgai personai;
		3. pieprasīt no Nomnieka šajā līgumā noteikto maksājumu savlaicīgu samaksu;
		4. neatlīdzināt Nomnieka izdarītos Telpu uzlabojumus, kas izdarīti bez saskaņošanas ar Iznomātāju vai kuri tieši nepieciešami Nomnieka vajadzībām;
		5. veikt kārtējos remontdarbus, un nepieciešamos celtniecības pasākumus, lai novērstu briesmas vai avārijas sekas Telpās. Nomnieks nevar veicamos pasākumus nedz aizkavēt, nedz paildzināt. Pretējā gadījumā viņam ir jāatlīdzina Iznomātājam šajā sakarā radušās izmaksas un nodarītie zaudējumi. Nomniekam ir jāpacieš šie darbi, viņš nevar nedz prasīt samazināt Telpu nomas maksu, nedz pieprasīt naudas atmaksāšanu, nedz zaudējumu segšanu;
		6. sniegt par Nomnieku informāciju parādu piedziņas kompānijai, gadījumā, ja tiek kavēti līgumā noteiktie maksājuma termiņi.
		7. šajā līgumā noteiktajos gadījumos un kārtībā pārtraukt līguma darbības termiņus.
	2. Iznomātāja pienākumi:
		1. nodot Telpas Nomniekam ne sliktākā stāvoklī, kādā tas fiksēts Telpu nodošanas - pieņemšanas aktā (pielikumā Nr. 2).
		2. netraucēt Nomniekam lietot iznomātās Telpas, ja tās tiek ekspluatētas atbilstoši vispārpieņemtajām normām, ekspluatācijas un līguma noteikumiem;
	3. Iznomātājs nav atbildīgs par pārtraukumiem apkurē un apgādē ar elektroenerģiju, ūdeni u.c., ja šie pārtraukumi nav radušies Iznomātāja vainas dēļ.
	4. Iznomātājs deleģē Nomnieku nodrošināt ugunsdrošības, elektrodrošības, civilās un darba drošības, vides aizsardzības normatīvajos aktos noteiktās prasības.
	5. Iznomātāja atbildīgā persona operatīvo jautājumu risināšanai:\_\_\_\_\_\_\_\_\_\_\_\_
6. **Nomnieka tiesības un pienākumi**
	1. Nomnieka tiesības:
		1. netraucēti lietot Telpas, ievērojot šī līguma noteikumus:
		2. uzturēt nomāto īpašumu, tai skaitā tajā esošās iekārtas un konstrukcijas, inženiertehniskos tīklus un komunikācijas, labā kārtībā, nepasliktinot tā tehnisko un vispārējo stāvokli visā Līguma darbības laikā, saņemt visas nepieciešamās atļaujas valsts un pašvaldību iestādēs, kas nepieciešamas Nomnieka saimnieciskās darbības veikšanai, kā arī iekārtu un aprīkojuma ekspluatācijai;
		3. izdarīt nepieciešamos uzlabojumus (elektroietaises, apsildes sistēmas, sakaru sistēmas izmaiņas, būvkonstrukciju izmaiņas-starpsienas, durvis u.c.), iepriekš rakstveidā saskaņojot to projektus un tāmes ar Iznomātāju (e-pasts: info@malnavaskoledza.lv );
		4. uzstādot ārpusē plāksni vai reklāmu ar Nomnieka nosaukumu, to rakstveidā saskaņojot ar Iznomātāju un attiecīgajām institūcijām.
	2. Nomnieka pienākumi:
		1. obligāti apdrošināt iznomātās Telpas un apdrošināšanas līguma kopiju iesniegt Iznomātājam;
		2. izmantot Telpas tikai šajā līgumā noteiktajam mērķim;
		3. savlaicīgi maksāt Iznomātājam nomas maksu un apmaksāt komunālos maksājumus;
		4. nepieciešamības gadījumā veikt Telpu kārtējo remontu par saviem līdzekļiem, rakstiski saskaņojot to ar Iznomātāju, atļaujas derīguma termiņš ir viens gads.
		5. nodrošināt ugunsdrošības, elektrodrošības, civilās un darba drošības, vides aizsardzības un sabiedriskās kārtības, sanitāri higiēniskās normas atbilstoši līguma 6.4. punktā noteiktajam deleģējumam un realizētajam saimnieciskās darbības veidam;
		6. uzturēt kārtību, atbilstoši pašvaldības saistošajiem noteikumiem, iznomāto telpu ieejas teritorijās, ja tās izveidotas speciāli iznomātajām telpām;
		7. uzņemties pilnu materiālo atbildību par nomātās mantas saglabāšanu un atlīdzināt materiālos zaudējumus, kas Iznomātājam vai trešajai personai radušies Nomnieka vainas dēļ;
		8. informēt Iznomātāju 24 stundu laikā par jebkuru apstākļu iestāšanos, kas traucē lietot Telpas, par to paziņojot Iznomātāja saimniecības daļas vadītājam Zigmāram Silickim, e-pasts: zigmars.silickis@malnavaskoledza.lv , tālr .: 26525617;
		9. izbeidzoties šī līguma darbības termiņam, atstāt Telpas tādā stāvoklī, kādā tās saņēmis, ievērojot dabisko nolietošanos, ko puses fiksē, sastādot par to Telpu nodošanas - pieņemšanas aktu.
		10. Nomnieka atbildīgā persona operatīvo jautājumu risināšanai: \_\_\_\_\_\_\_\_\_\_\_\_\_\_\_\_
	3. Nomniekam nav tiesības:
		1. nodot telpas vai tās daļu apakšnomā,
		2. slēgt sadarbības, vai cita veida līgumus, kā rezultātā trešā persona iegūtu tiesības uz Telpām vai to daļu pilnīgu vai daļēju lietošanu;
		3. veikt Telpu pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar Iznomātāju un attiecīgajām valsts un pašvaldību iestādēm;
		4. ieķīlāt nomas tiesības vai kā citādi izmantot darījumos ar trešajām personām;
		5. Telpās izmantot viegli uzliesmojošus šķīdumus un līdzekļus vai arī kādas citas bīstamas vielas vai priekšmetus, kuri varētu radīt traucējumus strādāšanai Ēkā, apdraudēt cilvēku dzīvību vai veselību un Telpu kvalitāti un drošību.
		6. iznomātajās Telpās deklarēt darbinieku dzīvesvietu.
7. **Līguma darbības izbeigšana**
	1. Iznomātājam ir tiesības, rakstiski informējot nomnieku 3 (trīs) mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja Telpas Iznomātājam nepieciešamas normatīvajos aktos noteikto publisko funkciju veikšanai.
	2. Iznomātājs var vienpusēji izbeigt līgumu pirms termiņa, par to rakstiski paziņojot Nomniekam 1 (vienu) mēnesi iepriekš:
		1. ja nomnieks vairāk nekā 1 (vienu) mēnesi nemaksā nomas maksu vai nenorēķinās par komunālajiem, apsaimniekošanas (piemēram, aukstais un karstais ūdens, kanalizācija, atkritumu izvešana, elektrība, sanitārtehniskie un tehniskie pakalpojumi) pakalpojumiem;
		2. ja netiek izpildīti Telpu izmantošanas nosacījumi vai netiek sasniegts nomas līguma mērķis (ja tas līgumā ir noteikts), ar kuru Iznomātājam bija tiesības rēķināties;
		3. ja šī līguma darbības laikā tiesā ierosināta lieta par Nomnieka maksātnespēju;
		4. ja Nomnieka darbības dēļ tiek bojātas Telpas;
		5. ja līguma saistības neizpildīšana ir ļaunprātīga un dod Iznomātājam pamatu uzskatīt, ka nevar paļauties uz saistību izpildīšanu nākotnē;
		6. ja neievēro 7.3.1. punktu un piemērot soda sankcijas nomas maksas divkāršā apmērā.
	3. Ja Iznomātājs līgumu izbeidz Nomnieka vainas dēļ, tad Nomniekam netiek kompensēti ieguldītie nepieciešamie un derīgie izdevumi.
	4. Ja līgums tiek izbeigts pēc Iznomātāja iniciatīvas bez Nomnieka vainas, tad Nomniekam ir tiesības pieprasīt no Iznomātāja ieguldīto izdevumu kompensāciju, kuru pēc atlikušās vērtības atspoguļo aktā. Atdalāmie uzlabojumi nododami Nomniekam.
	5. Nomnieks var pārtraukt līgumu pirms termiņa, par to 1 (vienu) mēnesi iepriekš paziņojot Iznomātājam:
		1. ja Iznomātājs nepilda līguma saistības;
		2. ja no Nomnieka neatkarīgu iemeslu dēļ Telpas kļūst nepiemērotas turpmākai izmantošanai šajā nomas līgumā paredzētajam mērķim.
	6. Pārējos gadījumos Nomnieks brīdina Iznomātāju 2 (divus) mēnešus iepriekš par līguma pārtraukšanu.
	7. Līguma noteikumus var grozīt tikai pēc pušu rakstiskas vienošanās.
	8. Līguma izbeigšanās gadījumā Nomniekam Telpas jāatbrīvo 10 (desmit) dienu laikā pēc līguma termiņa beigām. Nomnieks nodod Iznomātājam Telpas ar nodošanas un pieņemšanas aktu, ne sliktākā stāvoklī, ievērojot dabisko nolietošanos, kādā tās saņemtas.
	9. Ja līgumā noteiktajā laikā Nomnieks iznomāto Telpas nav atbrīvojis, Nomniekam jāmaksā, par katru dienu pēc noteiktā termiņa iztecēšanas, nomas maksa divkāršā apmērā.
	10. Telpu neatbrīvošanas gadījumā, pēc nomas attiecību izbeigšanas, Nomnieks no Telpām tiek izlikts un no viņa tiek piedzīts parāds un zaudējumi. Iznomātājs pārņemot Telpas sastāda par to Telpu nodošanas- pieņemšanas aktu. Viss, kas atrodas Telpās, pēc Telpu pārņemšanas, tiek uzskatīts par pamestu mantu. Šo mantu Iznomātājs ir tiesīgs izmantot pēc saviem ieskatiem. Ar Telpu pārņemšanas brīdi Iznomātājs zaudē tiesības aprēķināt līguma 8.9. punktā minēto nomas maksas apmēru.
	11. Pēc nomas attiecību izbeigšanas Nomnieks nodod Iznomātājam bez atlīdzības Nomnieka izdarītos neatdalāmos uzlabojumus, pārbūves un ietaises, kurām jābūt lietošanas kārtībā. Tiek nodotas lietas un aprīkojums, kas nodrošina Telpu normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.
	12. Puses vienojas, ka līgums tiek izbeigts pēc Nomnieka iniciatīvas, ja Nomnieks noteiktā termiņā nesamaksā līguma 5.1. punktā minēto drošības naudu vai Nomnieks nav parakstījis līguma 1.5. punktā minēto Telpu nodošanas un pieņemšanas aktu.
8. **Konfidencialitāte un datu aizsardzība**
	1. Informācija par šī Līguma esamību netiek atzīta par konfidenciālu.
	2. Līguma noteikumi ir konfidenciāli un tos Līguma darbības laikā nedrīkst izpaust trešajām personām bez otras puses piekrišanas, izņemot, ja:
		1. Līguma noteikumi kļuvuši zināmi sabiedrībai citā veidā, nepārkāpjot šo nosacījumu;
		2. informāciju pieprasa kompetentas valsts/pašvaldību iestādes saskaņā ar normatīvajiem aktiem;
		3. informācija tiek izpausta iespējamam Līguma pārņēmējam, juridiskiem, finanšu vai citiem profesionāliem konsultantiem, kuriem ir pienākums ievērot konfidencialitātes prasību saskaņā ar normatīvajiem aktiem, darba līgumu vai citu līgumu;
	3. Iznomātājam ir tiesības:
		1. Līguma izpildes nodrošināšanas nolūkā veikt Nomnieka personas datu apstrādi (tajā skaitā reģistrāciju, izmantošanu, aplūkošanu, glabāšanu, dzēšanu);
		2. Ar Līgumā minēto Nomnieka saistību nepildīšanu saistīta Nomnieka parāda (tajā skaitā līgumsoda un nokavējuma procentu) piedziņas nolūkā:
			1. normatīvajos aktos noteiktajā kārtībā nodot parāda piedziņas tiesības, tajā skaitā ar parādu saistītus Nomnieka personas datus, licencētam parādu piedziņas uzņēmumam vai iesniegt tiesā prasību par parāda un visu tiesāšanās izdevumu piedziņu;
			2. normatīvajos aktos noteiktā kārtībā sniegt un ievietot informāciju par Nomnieka parādu un Nomnieku, tajā skaitā Nomnieka personas datus, normatīvajos aktos noteiktajā kārtībā reģistrētās parādnieku un kredītvēstures datu bāzēs, kredītinformācijas birojiem.
	4. Iznomātājs apņemas saistībā ar Līguma izpildi nodrošināt tā rīcībā esošo Nomnieka personas datu apstrādi, ievērojot normatīvo aktu prasības.
9. **Citi noteikumi**
	1. Pušu domstarpības, kas saistītas ar līgumā paredzēto saistību neizpildi risina vienošanās ceļā, vienošanos noformē rakstiski kā šī līguma pielikumu. Ja Puses nespēj panākt vienošanos, tad strīdi tiek izskatīti tiesā Latvijas Republikas normatīvajos aktos noteiktā kārtībā.
	2. Ja Līguma izmaiņas ir saistītas ar izmaiņām Latvijas Republikā spēkā esošajos normatīvajos aktos, spēkā ir pēdējās. Ja kādi Līguma punkti kļūst pretrunā ar likumu, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
	3. Visi paziņojumi Līguma sakarā nosūtāmi uz zemāk minētām adresēm, un visi paziņojumi, izņemot rēķinus, tiek uzskatīti par saņemtiem, kad nogādāti personīgi vai trīs dienas pēc tam, kad nosūtīti pa pastu Latvijas teritorijā ierakstītā vēstulē. Mainot savu nosaukumu, adresi vai citus rekvizītus katra Puse apņemas septiņu dienu laikā paziņot otrai Pusei par izmaiņām.
	4. \*Līgums ar visiem pielikumiem sastādīts uz \_\_\_ (\_\_\_\_\_\_) lapām 2 (divi) eksemplāros ar vienādu juridisku spēku, no kuriem 1 (viens) glabājas pie Nomnieka, 1 (viens) Iznomātāja.
	5. \*\*Līgums sastādīts uz \_\_\_ (\_\_\_\_\_\_\_) lapām, parakstīts ar drošu elektronisko parakstu un satur laika zīmogu. Pusēm līguma oriģināls pieejams elektroniska dokumenta veidā.
10. **Pušu rekvizīti un paraksti**

######  Iznomātājs Nomnieks

|  |  |  |
| --- | --- | --- |
| Latvijas Biozinātņu un tehnoloģiju **universitātes aģentūra “Latvijas** **Biozinātņu un tehnoloģiju universitātes** **Malnavas koledža” Klāvu ielā 17, Malnava,****Malnavas pag., Ludzas nov., LV-5750** Reģ. Nr. 4297002587**PVN Reģ. Nr. LV90000019505**Banka: SWIFT: Konts: **\_\_\_\_\_\_\_\_\_\_\_\_\_\_\_\_\_\_\_\_Sandra Ežmale**  |  |  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\*datuma norāde un 10.4. punkts tiek izteikts šādā redakcijā, ja līgumu paraksta pašrocīgi

\*\*datuma norāde un 10.4. punkts tiek izteikts šādā redakcijā, ja līgumu paraksta elektroniski